CELEX: 62009TN0467
Language: lt
Date: 2009-11-19 00:00:00
Title: Byla T-467/09: 2009 m. lapkričio 19 d. pareikštas ieškinys byloje Stelzer prieš Komisiją

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/60
            
         2009 m. lapkričio 19 d. pareikštas ieškinys byloje Stelzer prieš Komisiją
   
   (Byla T-467/09)
   2010/C 24/107
   Proceso kalba: vokiečių
   
      Šalys
   
   
      Ieškovas: Dierk Stelzer (Berlynas, Vokietija), atstovaujamas advokato F. Weiland
   
      Atsakovė: Europos Bendrijų Komisija
   
      Ieškovo reikalavimai
   
   
               —
            
            
               Panaikinti 2009 m. rugpjūčio 6 d. ir spalio 29 d. (teisinga data yra 2009 m. spalio 29 d.) Komisijos Aplinkos generalinio direktorato sprendimus atmesti;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Konkrečiai kalbant ieškovas skundžia 2009 m. spalio 29 d. Sprendimą, kuriuo Komisija iš dalies atmetė jo antrąjį prašymą susipažinti su atitikimo studija, susijusia su Direktyvos 2003/35/EB (1) perkėlimu į Vokietijos teisę.
   Pagrįsdamas savo ieškinį ieškovas patvirtina, kad atsakovės pateikti motyvai, susiję su atsisakymu jam leisti susipažinti su prašomais dokumentais, t. y. tyrimo veiklos apsauga (Reglamento (EB) Nr. 1049/2001 (2) 4 straipsnio 2 dalies trečia įtrauka) ir sprendimų priėmimo proceso apsauga (Reglamento (EB) Nr. 1049/2001 4 straipsnio 3 dalis, yra neveiksmingi. Toliau ieškovas tvirtina, kad jam neteisėtai nebuvo leista iš dalies susipažinti su dokumentais, prašomais pagal Reglamento (EB) Nr. 1049/2001 4 straipsnio 6 dalį. Be to, ieškovo teigimu, egzistuoja svarbus viešasis interesas, kad aptariama studija būtų vieša. Galiausiai ieškovas teigia, kad atsakovė neįvykdė pareigos motyvuoti.
   
      (1)  2003 m. gegužės 26 d. Europos Parlamento ir Tarybos direktyva 2003/35/EB nustatanti visuomenės dalyvavimą rengiant tam tikrus su aplinka susijusius planus ir programas ir iš dalies keičianti Tarybos direktyvas 85/337/EEB ir 96/61/EB dėl visuomenės dalyvavimo ir teisės kreiptis į teismus (OL L 156, p. 17; 2004 m. specialusis leidimas lietuvių k., 15 sk., 7 t., p. 466).
   
      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).